Aleksandr Timofejev		
AS Tallinna Vesi	
Ädala tn 10	
 	05.01.2026 nr 9.1-2/109 - 1	
tvesi@tvesi.ee		

Ilmaoludest tingitud probleemid Ülemiste järvest veega varustamisel		

Austatud Aleksandr Timofejev	

Pöördume Teie poole seoses 31.12.2025-01.01.2025 asetleidnud sündmusega, kus keeruliste ilmaolude tõttu tekkis Ülemiste järves nõeljää, mille tulemusena järve veevõtukanal külmus ning raskendatud oli järvest joogivee kättesaamine. Sündmuse tagajärjel oli häiritud ning osaliselt katkes Tallinna linna erinevate piirkondade joogiveega varustamine. 
AS Tallinna Vesi reageeris sündmusele koheselt ning tegutses operatiivselt ja ööpäevaringselt, mille tulemusel suudeti teenus elanikele taastada. 
Eeltoodust tulenevalt ning edaspidi võimalike sündmuste ennetamiseks ja tagajärgede leevendamiseks palume Teil:
1)	 Esitada ülevaade 31.12.2025-01.01.2026 toimunud veevarustuse katkestuse asjaoludest ning rakendatud meetmetest kriisiolukorra lahendamisel;
2)	Anda hinnang AS Tallinna Vesi toimepidevuse plaanide rakendamise kohta;
3)	Teostada hiljemalt 5.02.2026 kriisiolukorra analüüs ning otsustada korrigeerivad tegevused, sh toimepidevuse plaanide muutmise vajaduse. Selleks vaadata üle AS Tallinna Vesi toimepidevuse plaan ning analüüsida, milliseid meetmeid tuleks rakendada elutähtsa teenuse tagamiseks tulevikus sarnaste asjaolude korral, et teenus ei katkeks;
4)	Teostada toimepidevuse plaanide korraline ülevaatus vähemalt 2 kuu jooksul peale kriisiolukorra lahendamist. Ühtlasi töötada välja võimalikud lahendused ning kavandada nende elluviimine.
Tallinna linn on valmis tegema AS-iga Tallinna Vesi igakülgset koostööd võimalike lahenduste väljatöötamisel ning vajadusel järgnevate tegevuste planeerimisel. Samuti oleme valmis osalema tööprotsessides toimepidevuse plaanide uuendamisel.
	
Lugupidamisega	

(allkirjastatud digitaalselt)	
Elari Kasemets	
ameti juhataja

Risto Aasmaa
5344 6700 risto.aasmaa@tallinnlv.ee